CELEX: 62016TN0224
Language: sk
Date: 2016-05-10 00:00:00
Title: Vec T-224/16: Žaloba podaná 10. mája 2016 – Messe Friedrichshafen/EUIPO – El Corte Inglés (Out Door)

27.6.2016   
            
            
               SK
            
            
               Úradný vestník Európskej únie
            
            
               C 232/34
            
         Žaloba podaná 10. mája 2016 – Messe Friedrichshafen/EUIPO – El Corte Inglés (Out Door)
   (Vec T-224/16)
   (2016/C 232/44)
   Jazyk, v ktorom bola podaná žaloba: nemčina
   
      Účastníci konania
   
   
      Žalobkyňa: Messe Friedrichshafen GmbH (Friedrichshafen, Nemecko) (v zastúpení: W. Schulte Hemming, Rechtsanwalt)
   
      Žalovaný: Úrad Európskej únie pre duševné vlastníctvo (EUIPO)
   
      Ďalší účastník konania pred odvolacím senátom: El Corte Inglés, SA (Madrid, Španielsko)
   
      Údaje týkajúce sa konania pred EUIPO
   
   
      Prihlasovateľka spornej ochrannej známky: žalobkyňa.
   
      Sporná ochranná známka: obrazová ochranná známka Európskej únie zobrazená v čiernej, žltej a oranžovej farbe obsahujúca slovné prvky „Out Door“ – prihláška č. 6 938 864.
   
      Konanie pred EUIPO: námietkové konanie.
   
      Napadnuté rozhodnutie: rozhodnutie druhého odvolacieho senátu EUIPO z 8. februára 2016 vo veci R 2302/2011-2.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté rozhodnutie v rozsahu, v akom zamieta zápis ochrannej známky „Out Door“ (prihláška č. 006938864) pre výrobky a služby patriace do tried 9, 16, 25, 28, 35, 37, 38, 41, 42, 43 a 45,
            
         
               —
            
            
               prípadne zrušil napadnuté rozhodnutie v rozsahu, v akom zamieta zápis ochrannej známky „Out Door“ (prihláška č. 006938864) pre tieto výrobky a služby zaradené do triedy 35:
               
                  „Organizovanie a usporadúvanie kongresov, konferencií, seminárov a tvorivých dielní (workshop), veľtrhov a výstav na hospodárske a reklamné účely, aj na internete a v iných elektronických médiách; dojednanie/organizácia cesty, podpora predaja a sprostredkovanie obchodných kontaktov, ponúk a hospodárskych kontaktov, ako aj obchody v oblasti konzumného tovaru a investičného tovaru na internete a v iných elektronických médiách s pomocou virtuálneho veľtrhu; poskytovanie a prenájom výstavných plôch a stánkov vrátane príslušného vybavenia (doteraz zahrnuté v tejto triede); reklama pre vystavovateľov a sprostredkovanie reklamy; dekorácia stánkov a pódia.
               
            
         
               —
            
            
               uložil EUIPO povinnosť nahradiť trovy konania vzniknuté žalobkyni.
            
         
      Uvádzané žalobné dôvody
   
   
               —
            
            
               porušenie článku 8 ods. 1 písm. b) nariadenia č. 207/2009,
            
         
               —
            
            
               porušenie článku 76 nariadenia č. 207/2009.